পাকিস্তানি যুদ্ধবিমান কিনছে বাংলাদেশ! হুঁশিয়ারি ভরতের

ওয়েব ডেস্ক : সম্প্রতি পাকিস্তান (Pakistan) সফরে গিয়েছিলেন বাংলাদেশের (Bangladesh) বায়ুসেনা প্রধান হাসান মাহমুদ খান। সেখানে গিয়ে নাকি তিনি পাক যুদ্ধবিমান (Fighter Jet) কেনা নিয়ে আগ্রহ প্রকাশ করেছেন! এ নিয়ে নাকি দ্রুত দুই দেশের মধ্যে চুক্তি হতে পারে। তবে এ নিয়ে এবার কড়া বার্তা দিল নয়াদিল্লি (New Delhi)। গোটা পরিস্থিতির উপর নজর রাখা হচ্ছে বলে জানানো হয়েছে।

এ নিয়ে ভারতের বিদেশ মন্ত্রকের মুখপাত্র রণধীর জয়সওয়াল (Randhir Jaiswal) বলেছেন, পরিস্থিতির উপর নজর রাখা হচ্ছে। এই বিষয়ের সঙ্গে ভারতের নিরাপত্তা জড়িয়ে রয়েছে বলেও জানিয়েছেন তিনি। ফলে এ নিয়ে কূটনৈতিক মহল মনে করছে, বাংলাদেশকে ঘুর পথে সতর্ক করল নয়াদিল্লি।

সম্প্রতি, পাকিস্তানের সোনার মিডিয়া বিভাগ, ইন্টার সার্ভিস রিলেশন সম্প্রতি একটি বিবৃতি দিয়েছে। সেখানে বাংলাদেশের বায়ু বাহিনীর প্রধানের সফর নিয়ে বলা হয়েছিল। দাবি করা হয়েছিল, পাকিস্তানের এয়ার চিফ মার্শাল জাহির আহমেদ বাবরের সঙ্গে পাক যুদ্ধবিমান কেনা নিয়ে আলোচনা হয়েছে বাংলাদেশের (Bangladesh) বায়ু প্রধানের। সঙ্গে আরও দাবি করা হয়েছিল, বাংলাদেশের বায়ুসেনা প্রধান জেএফ-১৭ (JF17) কেনার জন্য আগ্রহ প্রকাশ করেছেন। দুই দেশের মধ্যে এই বিমান কেনা নিয়ে চুক্তি হতে পারে বলে জানা যাচ্ছে। মূলত, এই যুদ্ধ বিমান চীন ও পাকিস্তান যৌথভাবে তৈরি করেছে।

আরও খবর : ৭১-এর অতীত ভুলিয়ে পাক যুদ্ধবিমান কিনছে বাংলাদেশ!

অন্যদিকে বর্তমানে এফ-৭ ও মিগ ২৯ বিমান ব্যবহার করে বাংলাদেশ (Bangladesh)। ফলে এবার নতুন বিমান কেনার জন্য পাকিস্তানের কাছে যেতে হল বাংলাদেশেকে। ফলে বিশেষজ্ঞরা মনে করছেন, ভারতের সঙ্গে শত্রুতা বাড়াতেই পাকিস্তানের সঙ্গে জোট বাঁধছে বাংলাদেশ।

প্রসঙ্গত, একদিকে শেখ হাসিনাকে নিয়ে ভারত বাংলাদেশের মধ্যে টানাটানি চলছে। অন্যদিকে সে দেশে হিন্দুদের উপর নির্মম অত্যাচারের প্রতিবাদ করেছে ভারত। ফলে দু’দেশের সম্পর্ক বর্তমানে ভালো নেই। তাই এই ঘোলা জলেই মাছ ধরতে চাইছে পাকিস্তান। তাই বাংলাদেশের সঙ্গে নিজেদের সম্পর্ক ভালো করতে চাইছে তারা। তারা তাদের কূটনৈতিক সম্পর্কও অনেকটা বাড়িয়েছে। এবার পাকিস্তান থেকে যুদ্ধ বিমান কিনে ভারতের (India) সঙ্গে শত্রতা আরও বাড়াতে চাইছে বাংলাদেশ? প্রশ্ন উঠছে। তবে ভারতের তরফে এ নিয়ে একপ্রকার হুঁশিয়ারি দেওয়া হল বাংলাদেশকে।